section_heading: Životopis
paragraph_text: Ime Fazıl nije imao od rođenja, nego ga je dobio kasnije tijekom života, a ono znači mudar, visokoobrazovan. Rođen je kao najstariji sin velikog vezira Mehmed-paše Ćuprilića (*oko 1580 – †1661), osnivača velikaške obitelji koja je bila podrijetlom iz današnje Albanije, ili, prema nekim izvorima, iz Velesa u Makedoniji. Njegov mlađi brat Fazil Mustafa-paša Ćuprilić kasnije je također bio veliki vezir u razdoblju 1689 – 1691.